ПРОТОКОЛ № 29/ 17.11.2023г

Днес, **17.11.2023 г. в 15:00 часа**, в сградата на Община Оряхово, се проведе заседание на Общинска избирателна комисия - Оряхово (ОИК),назначена с Решение № 2084-МИ/ 28.08.2023 год. на Централната избирателна комисия за произвеждане на избори за общински съветници и кметове на 29 октомври 2023г. и промяна в състава на ОИК – Оряхово с Решения № 2292-МИ/08.09.2023г. и 2284-МИ/15.09.2023г. на ЦИК, а именно:

ПРЕДСЕДАТЕЛ: Милена Благоева Младенова

ЗАМ.-ПРЕДСЕДАТЕЛ: Ивалина Милкова Кирилова

СЕКРЕТАР: Камелия Евгениева Павлова

ЧЛЕНОВЕ: Асен Великов Бенов

 Виолета Цветанова Станкулова,

 Бойко Цветанов Станчоев

 Красимира Ангелова Константинова

 Весела Димитрова Борисова

Мария Николаева Цветанова отсъства от заседанието по здравословни причини, тъй като се намира в болнично заведение. Мартин Дамянов Войков отсъства от заседанието, тъй като се намира извън страната. Отсъства и Галя Георгиева Петкова, тъй като е служебно ангажирана.

Председателят на заседанието на ОИК–Оряхово, Милена Младенова констатира, че е налице кворум, поради което обяви заседанието за открито и обяви дневния ред за същия, а именно:

1. Вземане на становище по жалба на РОСЕН \*\*\*\*\*\*ДОБРЕВ от с. Селановци, обл. Враца от 16.11.2023г. против Решение № 144-МИ/13.11.2023г. на Общинска избирателна комисия гр. Оряхово и изпращане на същата до ЦИК, ведно с преписката, за произнасяне.

2.Друго Няма други предложения за дневен ред или за допълване на така предложения, поради което същият беше подложен на гласуване.

**Резултати от поименно гласуване на членовете на ОИК –Оряхово:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| МИЛЕНА БЛАГОЕВА МЛАДЕНОВА | ЗА |  |
| ИВАЛИНА МИЛКОВА КИРИЛОВА | ЗА  |  |
| КАМЕЛИЯ ЕВГЕНИЕВА ПАВЛОВА | ЗА |  |
| АСЕН ВЕЛИКОВ БЕНОВ | ЗА |  |
| ВИОЛЕТА ЦВЕТАНОВА СТАНКУЛОВА | ЗА |  |
| БОЙКО ЦВЕТАНОВ СТАНЧОЕВ | ЗА |  |
| КРАСИМИРА АНГЕЛОВА КОНСТАНТИНОВА | ЗА  |  |
| ВЕСЕЛА ДИМИТРОВА БОРИСОВА | ЗА  |  |

**Гласували „За”– 8 души; „Против”– няма**

**Решението е прието с единодушие.**

След приемането на дневния ред се пристъпи към разглеждане на точките от същия и вземане на решения.

**по точка 1. от дневния ред:** ОТНОСНО: . Вземане на становище по жалба на Р.Ж.Д. от с. Селановци, обл. Враца от 16.11.2023г. против Решение № 144-МИ/13.11.2023г на Общинска избирателна комисия гр. Оряхово и изпращане на същата до ЦИК, ведно с преписката, за произнасяне.

Присъстващите членове на ОИК–Оряхово се запознаха с депозираната жалба срещу Решение № 144-МИ/13.11.2023г. на Общинска избирателна комисия гр. Оряхово от г-н Р.Ж.Д.и приложението към нея.

Становището на комисията е следното: Жалбата не е подадена от жалбоподателя, нито от упълномощено лице. Същата е депозирана от лице без представителна власт – от Асен \*\*\*\* Бошнаков - служител на Община Оряхово и е приета от секретаря на ОИК- Камелия Евгениева Павлова. Съгласно изложението първоначално жалбоподателя оспорва Решение № 144-МИ/13.11.2023г на Общинска избирателна комисия гр. Оряхово като неоснователно и незаконно, а в последствие, жалбата си определя като „основателна и незаконосъобразна“. От всичко изложението е видно, че жалбоподателя не отрича, а напротив сам признава своето посещение в училищата на описаните дати. Неоснователно е мнението на г-н Р.Ж.Д., дадено в обстоятелствената част, а именно че проведените срещи са били работни и е дискутирано само и единствено състоянието на учебните заведения и проблемите свързани с тях. Ноторно известно е, че по време на предизборната кампания ни най-малко даден кандидат за кмет би се интересувал от подобни проблеми, при все, че е в отпуск и едва ли са изключително належащи, за да не търпят отлагане и да бъдат решени след провеждане на изборите. Нормално е директорите на учебните заведения да имат своя защитна теза, но показанията им са в противоречие със заключението от извършената проверка. Заключението на наблюдаващия прокурор от СГП, както и на служителя на РУ- Оряхово, извършил проверката е, че липсва престъпление извършено от лице с имунитет, но е налице нарушение по чл. 182, ал.1 от ИК и нарушителя следва да бъде санкциониран по съответния ред. Именно, съобразно заключението от извършената проверка от надлежните органи и мнението на наблюдаващия прокурор, Общинска избирателна комисия Оряхово е постановила и свое Решение № 144-МИ/13.11.2023г , с което е **УСТАНОВИЛА**нарушение на чл. 182, ал.1 от Изборния кодекс от Росен \*\*\*\*\*Добрев, с ЕГН \*\*\*\*, с постоянен адрес: с. Селановци, ул. „Ал. Стамболийиски“ \*\*\*\*, общ. Оряхово, обл.Враца, за това, че на 18.10.2023г. към 09:30ч. -10:00ч. в гр. Оряхово в НУ „Д-р Петър Берон“, и на 19.10.2023г. към 09:30ч. -10:00ч. в гр. Оряхово в СУ „Христо Ботев“, в качеството на кандидат за кмет на Община Оряхово, предложен от листата на ПП „\*\*\*\*“ и в качеството на кандидат за общински съветник, предложен от листата от ПП „\*\*\*\*“, заедно с кандидати за общински съветници от листата на ПП „\*\*\*\*“, е посетил описаните училища, които са общинска собственост и е провел предварително планувана среща с директорите и учителите и в разговор с тях е представил своя екип за предстоящите Избори за кметове и общински съветници на 29.10.2023г., като е отправил призив за подкрепа при участие в изборите за общински съветници и за кметове на 29 октомври 2023 г, изразявайки гласно своето мнение, че „досега в изминалите мандати са работили добре съвместно и се надява това и за напред да продължи“, което по смисъла на § 1, т. 17 от ДР на Изборния кодекс (ИК) представлява предизборна агитация. Наред с това е **ОПРАВОМОЩИЛА**председателя на ОИК Оряхово да състави акт за установеното нарушение. Така предложеното решение е гласувано поименно и прието с 6 гласа ЗА и 4 гласа – ПРОТИВ, като лицата, гласували против решението не излагат свои отрицателни мотиви, свързани с нарушението, а единствено сочат свои лични мотиви и опасения, които са извън спорния предмет. Членовете на ОИК-Оряхово, гласували против, не са изразили особено мнение, не са представили писмена обосновка.

Относно твърденията, че по преписката е следвало да бъде търсена адм. отговорност и на св. Петя Гергова, която също е била кандидат за кмет, издигната от др. партия, ОИК намира, че срещу нея не е постъпвал сигнал за закононарушения и поради тази причина не е извършвана проверка, което се оспорва с подадената жалба.

Съобразно изложеното, състава на Общинска избирателна комисия-Оряхово приема жалбата на Р.Ж.Д от с. Селановци, обл. Враца от 16.11.2023г. против Решение № 144-МИ/13.11.2023г на Общинска избирателна комисия гр. Оряхово да бъде изпратена на ЦИК, ведно с преписката, по компетентност.

На 13.11.2023г. до г-н Р.Ж.Д.на адрес: с. Селановци, общ. Оряхово, обл. Враца, ул. Ал. Стамболийски“ № \*\*\*\*, с изх. № 35-МИ/13.11.2023г. е изпратена покана за съставяне на Акт за установяване на административно нарушение /АУАН/. Обратната разписка, удостоверяваща връчването не е върната към момента, но с подаване на настоящата жалба, ОИК-Оряхово приема, че същият е запознат с обстоятелството, че следва да се яви за връчване на АУАН. При явяването му в 16.00ч. на същия ще бъде изготвен и връчен АУАН по надлежния ред, а вслучаи на неявяване, ОИК-Оряхово ще публикува съобщение за съставяне на АУАН по чл. 496 А от ИК.

 **По точка 2 от дневния ред: няма постъпили предложения.**

Поради изчерпване на дневния ред, председателят на ОИК – Оряхово обяви закриването на заседанието в 16:10 часа.

Протокола е подписан от всички присъстващи членове, като на всеки член е дадена възможност да го подпише с особено мнение и да изрази несъгласие с изложеното.

|  |  |  |
| --- | --- | --- |
| **Член на ОИК** |  | **ПОДПИС** |
| МИЛЕНА БЛАГОЕВА МЛАДЕНОВА |  |  |
| ИВАЛИНА МИЛКОВА КИРИЛОВА |  |  |
| КАМЕЛИЯ ЕВГЕНИЕВА ПАВЛОВА |  |  |
| АСЕН ВЕЛИКОВ БЕНОВ |  |  |
| ВИОЛЕТА ЦВЕТАНОВА СТАНКУЛОВА |  |  |
| БОЙКО ЦВЕТАНОВ СТАНЧОЕВ |  |  |
| КРАСИМИРА АНГЕЛОВА КОНСТАНТИНОВА |  |  |
| ВЕСЕЛА ДИМИТРОВА БОРИСОВА |  |  |

 ПРЕДСЕДАТЕЛ: .............

 Милена БлагоеваМладенова

 СЕКРЕТАР: ......................

 Камелия Евгениева Павлова